|  |
| --- |
| **INFORMATIKATANÁR** |

# Képzési forma, munkarend: mesterképzés, nappali és levelező

# Képzési idő: 2-5 félév

**Felvételi követelmény:** motivációs beszélgetés

# Az oklevélben szereplő szakképzettség megnevezése: okleveles informatikatanár

# A képzés célja, hogy felkészítse a leendő tanárokat az alábbi feladatok ellátására: az informatika tantárgy oktatása a közoktatás 5-12. évfolyamán, a szakképzésben és a felnőttoktatásban. Az informatika tárgyból közép és emelt szinten érettségiztetés. Informatikusi középfokú szakképzettségnek megfelelő szakmai tantárgyak oktatása. Pedagógiai kutatási és tervezési feladatok megoldása. Iskolai informatikai eszközök, oktatási információs és kommunikációs technológiák alkalmazásával kapcsolatos fejlesztési feladatok ellátása. Tanulmányok doktori képzésben történő folytatása.

# Az ideális jelentkező: informatikai ismereteket szerzett valamely informatikai alapszakon, főiskolák számítástechnika tanár szakjain vagy olyan korábbi egyetemi, főiskolai vagy a jelenlegi képzési rendszernek megfelelő alapképzéseken, ahol az informatikatanári modul követelményeinek/tantárgyainak megfelelőkből legalább 50 kreditet teljesített. Informatikatanár akar lenni, vagy olyan mester szintű képzésben kíván részt venni, ahol a meglévő informatikai ismereteit tovább bővítheti.

# A képzésre jelentkezhetnek, az alábbi végzettségek valamelyikével rendelkezők: programtervező informatikus, gazdaságinformatikus, mérnök informatikus, informatikus könyvtáros alapképzési szakot, vagy ezeknek megfeleltethető főiskolai, egyetemi végzettségűek. Bármilyen alapképzési szak informatikatanári szakirány. Számítástechnika főiskolai tanári végzettségűek. Egyéb főiskolai, egyetemi, tanári diplomával, illetve főiskolai pedagógus szakképzettséggel rendelkezők, akik a jelentkezést megelőzően a szakra jelentkezéshez előírt 50 kreditértékű szakterületi előtanulmányt végeztek.

**Főbb tárgyak**: programozási környezetek, A mesterséges intelligencia alapjai, Adatbiztonság az információs társadalomban, alkalmazói ismeretek, grafikus szoftverek alkalmazása, számítástechnikai versenyfeladatok, programozási nyelvek a közoktatásban, algoritmizálás, adatmodellezés tanítása, az informatika oktatásának tartalmi elemei, projekt labor, web-fejlesztés stb.

# Nyelvi követelmények: a mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

# Elhelyezkedési esélyek és lehetőségek: napjainkban és így a közoktatásban is az informatika az egyik legfontosabb tantárgy. Az informatikatanári diplomával való elhelyezkedés esélye/lehetősége az általános és középiskolákban, illetve egyéb informatikai munkakörök betöltése esetén kiemelkedő.